Mae Llywodraeth Cymru yn parhau i gynghori pobl i beidio â theithio dramor oni bai bod hynny'n hanfodol. Fodd bynnag, mae nifer o wledydd ledled y byd bellach yn ei gwneud yn ofynnol i’r rhai sydd rhwng 12 a 15 oed allu darparu prawf eu bod wedi cael dau ddos o’r brechlyn cyn y byddant yn caniatáu mynediad.  I sicrhau nad yw pobl ifanc o Gymru o dan anfantais, rydym yn ehangu’r defnydd o Bàs COVID y GIG er mwyn iddo fod ar gael i bobl ifanc 12-15 oed sydd wedi'u brechu'n llawn.  I ddechrau, bydd y dystysgrif brechu ar bapur.  Rydym yn parhau i weithio gyda Llywodraeth y DU i weithredu system ddigidol a fydd yn adlewyrchu'r system bresennol ar gyfer y rhai dros 16 oed.  Byddaf yn rhoi'r wybodaeth ddiweddaraf i chi pan fydd hyn ar waith.
The Welsh Government continues to advise against all but essential international travel. However, a number of countries across the world now require children aged 12-15 to be able to provide proof of double vaccination before they will allow entry.  To ensure that young people from Wales are not disadvantaged, we are extending the availability of the NHS COVID Pass for fully vaccinated 12-15 year olds.  Initially this will be a paper certificate of vaccination.  We continue to work with the UK Government to implement a digital system which will mirror the current system for over 16’s.  I will update you when this is in place.